gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4630, del 14-11-2003 (2003/11964)

Notificació per citació a termini a Julio Manuel Fueyo Baragaño.
----------------------------------------------------------------

### Dades del document

Número de DOGV
:   4630

Data del DOGV
:   14-11-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/11927


Organisme emissor
:   Agència Estatal d'Administració Tributària. Delegació d'Oviedo

Tipus de document
:   Anunci

Notificació per citació a termini a Julio Manuel Fueyo Baragaño. [2003/M11941]
  
De conformitat amb el que disposa l'article 105 de la Llei 230/1963, de 28 de desembre, General Tributària, segons la redacció que en fa l'article 28.4 de la Llei 66/1997, de 30 de desembre, i havent-se intentat la notificació a l'interessat dues vegades, sense que haja sigut possible practicar-la, per causes no imputables a l'administració tributària, es posa de manifest, mitjançant el present anunci, que es troben pendents de notificar actes del procediment de constrenyiment dels deutors que s'indiquen a continuació; l'òrgan responsable de la tramitació dels actes esmentats és la Dependència de Recaptació, Unitat Provincial de Recaptació, Delegació de l'Agència Tributària d'Oviedo, carrer de 19 de julio, número 1, d'Oviedo.
  
En virtut de l'anterior dispose que els deutors indicats anteriorment o els seus representants degudament acreditats, hauran de comparéixer en el termini de 10 dies, comptats des del següent al de la publicació de la present resolució en el Diari Oficial de la Generalitat Valenciana, de dilluns a divendres, en horari de 09.00 a 14.00 hores, en la Dependència de Recaptació, Unitat Provincial de Recaptació, Delegació de l'Agència Tributària d'Oviedo, carrer de 19 de julio, número 1, d'Oviedo o en la delegació o administració de l'Agència Tributària corresponent al domicili fiscal, a efectes de practicar les notificacions dels actes esmentats.
  
Així mateix s'avisa als interessats que si no compareixen en el termini esmentat, la notificació s'entendrà produïda a tots els efectes legals des del dia següent al del venciment del termini indicat per a comparéixer.
  
Oviedo, 24 de setembre de 2003.- El cap del Servici de Recaptació: José María Menéndez Quintana.
  
Dades del contribuent:
  
28015705E. Fueyo Baragaño, Julio Manuel. C/ Daniel Álvarez González, 2, Langreo.
Diari Oficial de la Generalitat Valenciana


Sumari del DOGV 4445, del 21-02-2003 (2003/1974)

Informació pública del projecte de modificació puntual del pla parcial del sector E-40 del pla general.
-------------------------------------------------------------------------------------------------------

### Dades del document

Número de DOGV
:   4445

Data del DOGV
:   21-02-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/1974


Organisme emissor
:   Ajuntament d'Elx

Tipus de document
:   Anunci

Informació pública del projecte de modificació puntual del pla parcial del sector E-40 del pla general. [2003/S1974]
  
Per Decret del tinent d'alcalde d'Urbanisme (delegació Decret de 19.10.1999) de data 13 de febrer de 2003, s'ha resolt:
  
Primer. Sotmetre a informació pública, durant el termini de 20 dies, el projecte de modificació puntual del pla parcial del sector E-40 del Pla General d'Elx, presentat per l'empresa municipal Promocions e Iniciatives Municipals d'Elx, SA. (PIMESA).
  
Segon. Comunicar-ho el trasllat als interessats afectats.
  
Tercer. L'expedient complet es trobarà exposat al públic a les dependències del Servici Jurídic d'Urbanisme.
Diari Oficial de la Generalitat Valenciana


Sumari del DOGV 4444, del 20-02-2003 (2003/1660)

Notificació i citació a termini. Expedient número DII-01/009/AT.
----------------------------------------------------------------

### Dades del document

Número de DOGV
:   4444

Data del DOGV
:   20-02-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/1660


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació i citació a termini. Expedient número DII-01/009/AT. [2003/S1660]
  
D'acord amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Orde Social, en no haver-se pogut realitzar la notificació corresponent en el domicili de l'interessat, per causa no imputable a esta administració, per la present se cita el subjecte passiu que a continuació es detalla perquè comparega, en el termini dels 10 dies següents a la present publicació, en la seu d'esta Direcció General de Tributs, situada al carrer del Palau, núm. 12, de València, a l'efecte de ser notificat dels actes relatius als procediments que, així mateix, s'indiquen, de la tramitació dels quals és responsable esta Direcció General. Si, transcorregut el dit termini, no ha comparegut, es tindrà per practicada la notificació corresponent des de l'endemà del seu venciment.
  
Relació que se cita:
  
Subjecte passiu: Antoji 2000, SL
  
Domicili: c/ comte d'Altea, núm. 60 46466'València
  
Expedient: DII-01/009/AT
  
Procediment: Devolució Ingressos indeguts
Diari Oficial de la Generalitat Valenciana


Sumari del DOGV 4506, del 23-05-2003 (2003/5580)

Notificació de l'acord d'iniciació de l'expedient AB-15/03, d'anul·lació de l'autorització sanitària per cessament de l'activitat.
----------------------------------------------------------------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5580


Organisme emissor
:   Conselleria de Sanitat

Tipus de document
:   Anunci

Notificació de l'acord d'iniciació de l'expedient AB-15/03, d'anul·lació de l'autorització sanitària per cessament de l'activitat. [2003/5580]
  
Per tal que tinga els efectes previstos i d'acord amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica l'acord següent:
  
«Vista l'acta d'inspecció número 6383, de data 22.11.2002, formalitzada a l'establiment MS Industrial, SA, situat al camí del Mar, 43, d'Alboraya, en què consta que ha cessat l'activitat.
  
Atés el que disposa l'article 9 del Reial Decret 1712/1991, de 29 de novembre, que regula el Registre General Sanitari d'Aliments, acorde iniciar l'expedient número AB-15/03, d'anul·lació de l'autorització sanitària de l'establiment adés esmentat amb número RSI 39.01687/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director general per a la Salut Pública, segons la competència atribuïda per l'article 12.f del Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 601687436, i a la Direcció General per a la Salut Pública, situada a València, al carrer de Rodríguez Fornos, 4, telèfon 879441623.»
Diari Oficial de la Generalitat Valenciana


Sumari del DOGV 4468, del 27-03-2003 (2003/3500)

Extracte de la convocatòria d'un lloc d'auxiliar administratiu de naturalesa jurídica laboral de l'Institut Valencià d'Art Modern.
----------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/3500


Data del document
:   10-03-2003

Organisme emissor
:   Institut Valencià d'Art Modern, IVAM

Tipus de document
:   Convocatòria

Descriptors 

:   * concurs administratiu
    * professió administrativa

Extracte de la convocatòria d'un lloc d'auxiliar administratiu de naturalesa jurídica laboral de l'Institut Valencià d'Art Modern. [2003/X3500]
  
L'IVAM, de conformitat amb la relació de llocs de treball aprovada pel Consell Rector en sessió de 21 de desembre de 2001, i en virtut del que estableix la disposició addicional vuitena de la Llei 4/1990, de Generalitat Valenciana, necessita cobrir per a la seua plantilla el lloc de treball següent de naturalesa jurídica laboral:
  
Auxiliar administratiu.
  
Les bases es troben exposades al tauler d'anuncis de l'IVAM, c/ Guillem de Castro, 118, 46438 València.
Diari Oficial de la Generalitat Valenciana


Sumari del DOGV 4542, del 11-07-2003 (2003/7791)

Rotlle d'apel·lació número 905/2002. Cèdula de notificació.
-----------------------------------------------------------

### Dades del document

Número de DOGV
:   4542

Data del DOGV
:   11-07-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/7791


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 905/2002. Cèdula de notificació. [2003/Q7791]
  
La Secció Sisena de l'Audiència Provincial de València ha dictat, en el rotlle d'apel·lació, la sentència que té l'encapçalament i la part dispositiva que es diuen tot seguit:
  
«Sentència número 403
  
- President: Vicente Ortega Llorca
  
- Magistrats:
  
· María Mestre Ramos
  
· José Bonet Navarro
  
València, 7 de juny de 2003
  
La Secció Sisena de l'Audiència Provincial de València, integrada per les persones anotades al marge, ha vist el present recurs d'apel·lació en ambdós efectes, interposat contra la sentència de data 12 de maig de 1999, dictada pel jutge de Primera Instància número 11 de València en actuacions de juí de cognició sobre reclamació de quantitat que se seguixen en este jutjat amb el número 388/1998. Han sigut parts en el recurs, com a apel·lant, María Victoria Rodríguez Ibáñez, representada pel procurador Javier Roldán García i defesa per lletrat, i, com a apel·lat, l'entitat Wintherthur, Seguros Generales, SA, de Seguros y Reaseguros, representat per la procuradora Margarita Sanchos Mendoza i defés pel lletrat José Vicente Ferrer Canet, i ponent José Bonet Navarro.
  
Decisió
  
Estimar el recurs d'apel·lació interposat per la representació de María Victoria Rodríguez Ibáñez contra la sentència de data 12 de maig de 1999, dictada pel jutge de Primera Instància número 11 de València en les actuacions de juí de cognició sobre reclamació de quantitat que se seguixen en este jutjat amb el número 388/1998, que revoquem i condemnem la demandada recorreguda i la mercantil J.F. Fontcasa, SA, declarada en rebel·lia, perquè solidàriament paguen a l'actora recurrent la quantitat de cent setze mil pessetes, en l'equivalent actual de sis-cents noranta-set euros i disset cèntims d'euro (697,17 euros), més els interessos des de la presentació de la demanda en data 2 de juny de 1998 més les costes de la primera instància, sense imposició de costes de la present alçada.
  
Esta és al nostra sentència, de la qual es portarà un certificat al rotlle, que pronunciem, manem i firmem.
  
No s'hi pot interposar recurs de cassació».
  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, J.F. Fontcasa, SL.
Diari Oficial de la Generalitat Valenciana


Sumari del DOGV 4620, del 31-10-2003 (2003/11138)

Informació pública de la modificació de l'estudi de detall per a l'ordenació de volums de l'illa ESA 403.
---------------------------------------------------------------------------------------------------------

### Dades del document

Número de DOGV
:   4620

Data del DOGV
:   31-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/11411


Organisme emissor
:   Ajuntament de Vila-real

Tipus de document
:   Anunci

Informació pública de la modificació de l'estudi de detall per a l'ordenació de volums de l'illa ESA 403. [2003/S11328]
  
Aquesta Alcaldia Presidència, mitjançant Resolució de data 13 d'octubre de 2003, va resoldre sotmetre a informació pública, durant el termini de 20 dies hàbils, mitjançant la publicació en el Diari Oficial de la Generalitat Valenciana i en un diari d'informació general editat a la Comunitat Valenciana, i va remetre avís a les persones interessades afectades, la modificació de l'estudi de detall per a l'ordenació de volums de l'illa ESA 403, compresa pels carrers Jaume Roig, Joanot Martorell, Ducat d'Atenes i Pintor Gumbau, promoguda per la mercantil Colani, SA, de conformitat amb el que es disposa en l'article 46.3 i 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant aquest termini, comptador des del dia següent de la publicació en el Diari Oficial de la Generalitat Valenciana, es podrà consultar l'expedient en la Secretaria d'aquest ajuntament (secció Urbanisme), i presentar les reclamacions que s'estimen convenients.
Diari Oficial de la Generalitat Valenciana


Sumari del DOGV 4650, del 15-12-2003 (2003/13434)

Expedient número MY03/26611/S/79. Adquisició d'un centre de mecanitzat d'alta velocitat.
----------------------------------------------------------------------------------------

### Dades del document

Número de DOGV
:   4650

Data del DOGV
:   15-12-2003

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2003/13953


Data del document
:   05-12-2003

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * València
    * material mecànic
    * adjudicació de contracte administratiu
    * licitació
    * contracte de subministraments
    * màquina

Expedient número MY03/26075/S/79. Adquisició d'un centre de mecanitzat d'alta velocitat. [2003/S13117]
  
En compliment del que disposa l'article 93 del Text Refós de la Llei de Contractes de les Administracions Públiques aprovat per Reial Decret Legislatiu 2/2000, de 16 de juny, es fa pública la següent adjudicació:
  
1. Entitat adjudicadora
  
a) Organisme: Universitat Politècnica de València
  
b) Dependència: D. Eng. Mecànica i Materials
  
c) Número d'expedient: MY03/26445/S/79
  
2. Objecte del contracte
  
a) Tipus de contracte: subministraments
  
b) Descripció de l'objecte: adquisició d'un centre de mecanitzat d'alta velocitat
  
c) Lot
  
Lot 1: adquisició d'un centre de mecanitzat d'alta velocitat
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 13 d'octubre de 2003
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Lot 1: 163.000,00 euros.
  
5. Adjudicació
  
a) Data: 5 de desembre de 2003
  
b) Contractista:
  
Lot 1: Ferrotall, SL. -
  
c) Nacionalitat:
  
Lot 1: Espanya
  
d) Import d'adjudicació:
  
Lot 1: 134.581,00 euros.
Diari Oficial de la Generalitat Valenciana


Sumari del DOGV 4540, del 09-07-2003 (2003/7821)

Informació pública de la sol·licitud presentada per la Confraria de Pescadors del Campello, de concessió administrativa per a la instal·lació de cantina bar en la llotja de peix al port del Campello.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4540

Data del DOGV
:   09-07-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7821


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud presentada per la Confraria de Pescadors del Campello, de concessió administrativa per a la instal·lació de cantina bar en la llotja de peix al port del Campello. [2003/X7821]
  
D'acord amb el que disposa l'article 146.6 del Reglament per a l'execució de la Llei de Costes se sotmet l'expedient a informació pública durant el termini de vint dies, comptadors des del següent a la publicació en el Diari Oficial de la Generalitat Valenciana, a fi que puga ser examinat i s'hi presenten les al·legacions que es consideren oportunes.
  
L'expedient queda de manifest en les dependències següents:
  
Conselleria d'Infraestructures i Transport
  
Servici de Gestió de Ports
  
Av. de Blasco Ibáñez, núm. 50
  
46854 València
  
Servici d'Explotació i Conservació de Ports. Àrea sud
  
C/ Aguilera, 1-8ª
  
03618 Alacant
Diari Oficial de la Generalitat Valenciana


Sumari del DOGV 4506, del 23-05-2003 (2003/5567)

Notificació a Eusebia González Castro. Expedient núm.: 3 TV C4 97996 8779 GD.
-----------------------------------------------------------------------------

### Dades del document

Número de DOGV
:   4506

Data del DOGV
:   23-05-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/5567


Organisme emissor
:   Conselleria de Benestar Social

Tipus de document
:   Anunci

Notificació a Eusebia González Castro. Expedient núm.: 3 TV C4 17765 5938 TZ. [2003/5567]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedix a la publicació d'un extracte d'este en el Diari Oficial de la Generalitat Valenciana, d'acord amb l'article 59.5 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè les persones interessadess puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'este anunci en el DOGV, en la seu de la Direcció Territorial de Benestar Social, Secció de Família i Adopcions, sítia a l'Av. Baró de Càrcer, núm. 36, de 9 a 14 hores.
  
Expedient núm.: 3 TV C4 57545 0757 AV
  
Persona interessada: Eusebia González Castro
  
Últim domicili conegut: la Barraca, núm. 137-4-7a, 46633 València
  
Notificació de minoració, de les ajudes de lloguer de vivenda per a l'any 2001, de data 26/03/2002 del cap de Servici d'Acció Social, en què insta la persona interessada a formular al·legacions i a presentar la documentació que consideren convenient, en el termini no superior a 15 dies comptadors des de la seua notificació.
Diari Oficial de la Generalitat Valenciana


Sumari del DOGV 4516, del 06-06-2003 (2003/6658)

RESOLUCIÓ de 3 de juny de 2003, del director general de Funció Pública, per la qual comunica als interessats la tramesa al Consell Jurídic Consultiu dels expedients de revisió d'ofici incoats per resolucions del conseller de Justícia i Administracions Públiques, de 25 d'abril de 2003.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4516

Data del DOGV
:   06-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6658


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 3 de juny de 2003, del director general de Funció Pública, per la qual comunica als interessats la tramesa al Consell Jurídic Consultiu dels expedients de revisió d'ofici incoats per resolucions del conseller de Justícia i Administracions Públiques, de 25 d'abril de 2003. [2003/6658]
  
En data 3 de juny de 2003, el conseller de Justícia i Administracions Públiques ha sol·licitat, de conformitat amb el que disposa l'art. 102 de la Llei 30/1992, de Règim Jurídic de les Administracions Públiques i del Procediment Administratiu Comú, al Consell Jurídic Consultiu que emeta el preceptiu dictamen en els expedients de revisió d'ofici incoats per mitjà de resolucions del conseller de Justícia i Administracions Públiques, de 25 d'abril de 2003, relatius a l'apartat 1r C) de la base quarta dels concursos de mèrits, convocatòries núm. 52 a 68/02 caps de negociat, convocatòries núm. 69 a 79/2002 caps d'unitat, i concurs de mèrits 48/02, caps de servici del Servici Valencià d'Ocupació i Formació (DOGV núm. 4.490, de 30.04.2003).
  
En conseqüència, i segons el que establix l'apartat 5.c) de l'art. 42 de la mencionada Llei 30/1992, queda suspés el transcurs del termini màxim legal per a resoldre el procediment de revisió d'ofici, en els termes que fixa el citat precepte, en relació amb l'article 102.5 de la mateixa Llei 30/1992, que establix en tres mesos el termini per a resoldre.
Diari Oficial de la Generalitat Valenciana


Sumari del DOGV 4605, del 10-10-2003 (2003/10715)

ORDE de 24 de setembre de 2003, del Ministeri de Justícia, per la qual s'aproven les relacions definitives d'aspirants admesos i exclosos a les proves selectives, per a l'ingrés en el cos nacional de metges forenses.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4605

Data del DOGV
:   10-10-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/10946


Organisme emissor
:   Ministeri de Justícia

Tipus de document
:   Ordre

ORDE de 24 de setembre de 2003, del Ministeri de Justícia, per la qual s'aproven les relacions definitives d'aspirants admesos i exclosos a les proves selectives, per a l'ingrés en el cos nacional de metges forenses. [2003/10086]